અહીં ઉલ્લેખનીય છે કે મૃત્યુ પામનાર વ્યક્તિના સ્વજનોને સાંત્વન આપવાની સાથોસાથ અગ્નિસંસ્કાર પહેલાં મૃત્યુ પામેલી વ્યક્તિના ચહેરાને સાફ કરી એના પર ઘી-તેલ અને ચંદનનો લેપ કરવાના કાર્યમાં પણ સુનીતા મદદ કરે છે. તે કહે છે, ‘કેટલીક વાર અમુક પ્રકારના અકસ્માત કે બીમારીને કારણે મૃત વ્યક્તિનો ચહેરો ખરાબ થઈ ગયો હોય કે શરીરમાંથી આવતી દુર્ગંધને લીધે તેના પરિવારજનો પણ નાકે રૂમાલ ઢાંકી દે છે, પરંતુ મને એને લીધે જરાય જુગુપ્સા નથી જાગતી અને એવી કોઈ બાબત મને મારું કાર્ય કરવામાં અટકાવતી નથી.’